Soektog na vermiste sesjarige eindig tragies | Maroela Media
Noluthando se liggaam is Donderdagoggend in 'n stroom, 'n paar meter van haar familie se huis waar sy laas gesien is, gevind, het kol. Mtsholi Bhembe, woordvoerder van die polisie, gesê. Die persoon wat op haar liggaam afgekom het, het alarm gemaak en die polisie is ontbied.
Noluthando het Saterdag saam met haar ouma 'n tradisionele seremonie in Siyabuswa A, sowat 35 km buite Marblehall, bygewoon. Sy was 'n graad 1-leerling van Siyabuswa B. "Sy het in 'n kamer saam met ander kinders in 'n kamer gespeel terwyl die volwassenes buite besig was met die seremonie. Sy het skielik die vertrek verlaat en nie weer teruggekeer nie," het Bhembe verduidelik.
Sy is verwurg en vermoedelik verkrag, maar 'n nadoodse ondersoek sal verdere inligting kan bevestig.
Noluthando se ouers is geskei. Haar pa woon in Witbank en hy kon nie die seremonie bywoon nie. Haar ma was in daardie stadium in 'n hospitaal opgeneem.
'n Mens het nie meer woorde nie!
Maak n mens so hartseer en kwaad…n klein kind ..Wat moet sy nie deur gegaan het nie…Watter gedierte van n wese doen so iets aan n kind? Die galg is al wat daai persoon verdien!Siek en nogmaals siek siek gediertes daar buite…Rus sag kleinding…
Jou pragtige kleinding!! Ek is verstom, en sidder net om te dink watse angs en vrees in daardie lewendige ogies was, net voor jou laaste snik en asemteug.
Dis siek!! Ek weet nie meer wat om te sê nie. Daar is soveel sigopate daar buite. Hoe siek kan mense net nie wees nie. Die arme kindertjies boet vir al die wetteloosheid in hierdie land en hulle is so onskuldig en het ook nie gevra om in hierdie aanklige lewe te wees nie.
Ek wens ons president kan daagliks Maroela Media se berigte lees.
Elke dag Mammas, kinders, bejaardes wat verkrag, verniel en vermoor word.
Ek wil nie eens meer die berigte lees nie. Mense skiet mekaar in die strate, verkrag kinders en oumensies. Ek verstaan nie hoe die wetteloosheid net gelaat word nie.